rlitschk/wikidir huggingface dataset:
Dat Amt Achem weer en Verwaltungsrebeed in dat Königriek Hannover un de prüüßsche Provinz Hannover binnen de Landdrostie Stood mit Seet in Achem. Dor hett groff dat Rebeed von de hüdigen Gemenen Achem un Eiten un en Reeg von Oortsdelen von Bremen, de nu Deel von Hemeln sünd, tohöört. Dat Leid över dat Amt harr bet 1867 en Amtmann. In de Prüßentied na 1867 hett de eerste Beamte Amtshauptmann heten. Dat Amt is in’n Noorden an dat Amt Otterbarg grenzt, in’n Oosten an dat Amt Rodenborg, in’n Süüdoosten dat Amt Veern, in’n Süden dat hannöversche Amt Thänhusen un dat bruunswieksche Amt Thänhusen, in’n Süüdwesten dat Amt Syke un in’n Noordwesten dat Bremer Stadtrebeed (Stand 1848). Dat Amt Achem is bi de Verwaltungs- un Justizreform an’n 1. Oktober 1852 in dat Königriek Hannover ut dat Gogericht Achem billt worrn. Blots de Buurschoppen Cluvenhagen, Dauben un Ädelsen von dat Gogericht schullen toeerst an dat Amt Veern gahn, wat aver mit Verordnung von’n 28. September 1852 denn doch noch wedder trüggnahmen worrn is.. Tosätzlich hett dat Amt de Buurschoppen Stellsfellen un Wümmingen ut dat Amt Rodenborg un de Gemeen Allerdörp ut dat Amt Veern tokregen. As Gericht för dat Amt is to’n 1.
Dit Woort hett noch annere Bedüden: kiek dorför ünner Forschungsreaktor Diorit. Dioriten (greeksch dihorízein: ünnerscheden, disharmonisch) sünd Plutonit-Stenen, de meist düster bit swart, mitünner ok middel- bit hellgrau sünd. Dioriten sünd nie klöört. Dat cheemsch glieke Vulkanit to den Diorit is de Andesit. Vun de Tosamensetten liggt Diorit twüschen den Granit un den Gabbro un is ok to verglieken mit de Tonaliten. Diorit besteiht ut en kristallsch-köörnig Gemengde ut: Plagioklas (Feldspat) mit en Anorthitandeel vun 30–50 % Amphibol (Hoornblenn) Pyroxen oder anner mafischen Andeelen Dioriten bargt en beten Chlorit, in Varietäten kann ok Quarz dorbi wesen. Wenn de Quarzandeel twüschen 5 und 20 % liggt, snackt man vun Quarzdiorit. Warrt de Quarzandeel noch grötter warrt de Steen as Tonalit betekent. As Nevenbestanddeelen finnt man in Dioriten Iesenmineralen, Apatit, Zirkon un Titanit. Wenn ansteed vun den Amphibol (Hoornblenn) de düstere Magnesiaglimmer vörliggt, warrt de Steen as Glimmerdiorit betekent. En rore Oort vun’n Diorit is de Kugeldiorit, de ok Kugelsteen oder Orbiculit nöömt warrt, un ut kugeloordige Schalen opdoet is. Disse silikatschen Orbiculite enstaht dör dat gaue ünnerköhlen vun en överhitt Magma. Dat radiale Wassen vun de Kristallen is tyypsch för disse Steen. Wo gau de Kristallen wassen doot un wo dull
Dat Amt Winsen weer en Verwaltungsrebeed in dat Förstendom Lümborg, dat Königriek Hannover un in de prüüßsche Provinz Hannover binnen de Landdrostie Lümborg mit Seet in Winsen. Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten. Dat Amt is in’n Noorden an dat hambörgsche Amt Bardörp grenzt, in’n Noordoosten an dat Gericht Övermeschacht un de Ämter Addelborg un Scharnbääk-Bütel, in’n Oosten an dat Amt Lüün un de Stadt Lümborg, in’n Süden dat Amt Ebstörp, in’n Süüdwesten de Amtsvaagdie Fambossel-Soltau un dat Amt Rodenborg un in’n Noordwesten dat Amt Horborg (Stand 1848). De Stadt Winsen weer en Enklaav binnen dat Amt. Winsen as Amtsseet kummt toeerst 1503 in de Oorkunnen vör. Dorothea von Däänmark, Weetfro von Hertog Willem den Jüngeren, hett na’n Dood von ehren Mann 1592 dat Amt Winsen as Wedem kregen. Se harr bet to ehren Dood 1617 dat Leid över dat Amt. Dorothea hett op Slott Winsen leevt. Dat Slott is denn later Seet von de Amtlüüd von Winsen ween. 1848 weer dat Amt so 1101,14 km² groot. 1810 hett Frankriek ünner Napoleon dat Amt innahmen. In disse
Dat Technik- un Verkehrsmuseum Stood weer en Museum in Stood, dat den dör de Technik in Gang bröcht Wannel in de Levens- un Arbeidsverhältnisse von de Minschen in de Stoder Region twüschen üm un bi 1850 un de Nutied dorstellt hett. Dat Museum harr so bi 5.000 Stücken in siene Sammlung. De Dregervereen von dat Museum is 1983 grünnt worrn un dat Museum hett 1984 in en Hall in de Freebörger Straat apenmaakt, de de Stadt Stood tohören dee un för de de Vereen nix betahlen müss. Vörher weer op dat Grundstück de Schrotthannel Iesen-Edler. De Vereen hett dat Museum föhrt, bet dat in’n November 2012 dichtmaken müss. Dat Museum müss in’t Johr 2000 all Militärobjekte ut de Sammlung afgeven. Dat weer en Oplaag von de Stadt Stood. Ans wullen se dat Museum nich noch mehr Toschüss geven. 2009 harr de Stadt Stood Probleme mit de Finanzen. De Vereen hett mit dat Museum elk Johr veel Geld verloren un de Stadt harr dat jümmer utgleken. Dat wull de Stadt nu aver nich mehr doon, üm den Stadthuusholt uttoglieken. Gliektiedig hett dat Plaans geven, dat Grundstück för en poor Milljonen Euro to verköpen. De Stadt hett in’n Dezember 2010 den Meedverdrag
De Stadtwarken Stood GmbH sünd en Versorgungsünnernehmen in Stood in Neddersassen. Dat Ünnernehmen hett üm un bi 90 Mitarbeiders un versorgt de Stadt Stood un Rebeden ümto mit Gas, Stroom, Warms un Water. De Stadtwarken bedrievt ok de Swemmbäder in Stood, ünner annern dat Solemio. 1859 hett Stood en Gasanstalt kregen, mit de ünner annern 156 Stratenlanternen bedreven worrn sünd. De hebbt an’n 23. April 1859 dat eerste Maal lücht. 1876 sünd ok Gasrohren in de Kehdingerdoorsvörstadt leggt worrn un 1890 is dat Gaswark utboot worrn. 1999 hett de Thüga 20 % von de Andelen an de Stadtwarken köfft. De Thüga hett den Kunzern E.ON tohöört. In dat Johr 2009 hebbt üm un bi 50 Stadtwarken, an de de Thüga Andelen harr, sik to de Grupp Kom9 tohoopslaten un de Thüga von E.ON övernahmen. To’n 1. Januar 2004 hebbt de Stadtwarken dat Klärwark Stood von de Stadt Stood övernahmen. De Stadtwarken bedrievt de twee Waterwarken Hogenwedel un Stood-Süüd. Mit Water doot de Stadtwarken blots de Kernstadt Stood mit Ottenbeek, Kamp, Barg, Hahl, Schölisch, Hörn un Stodersand versorgen. De Rebeden ümto warrt von’n Drinkwaterverband Stoder Land versorgt. De Stadtwarken doot 49.124 Inwahners op dat Rebeed von de Gemeen Stood mit elektrischen
Eckart Brandt (* 1950 in Zeven) is en düütschen Aaftbuer un Schriever. Brandt hett Historiker lehrt un sett sik vondaag för ole Appelbööm in, vun de he al 800 Soorten sammelt hett. Ok vele Soorten vun Plummen, Beren un Kassberen hett he tohoopdragen. In en poor Aaftgoorns in Keden (Olendörp) in’e Neegd vun sien Wahnoort Grootwöörn un op’n Wilkenshoff in Makensbrook plant he siet 1983 de olen Soorten, dat se nich kumplett ünnergaht. 1991 hett he mit annere Pomologen den Pomologen-Verein grünnt. In’t Johr 2001 kreeg he för siene Verdeensten för de Pomologie den Oberdieck-Pries. Brandts Apfellust: Alte Apfelsorten neu entdeckt. Mosaik Verlag, 2000, ISBN 3-576-11441-6 Brandts Apfellust: Alte Apfelsorten neu entdeckt. Für Garten und Küche. Goldmann Wilhelm GmbH, 2006, ISBN 3-442-16865-1 Mein großes Apfelbuch. Bassermann, 2003, ISBN 3-809-41533-2 Von Äpfeln und Menschen. Brandts Apfelfibel. Verlag Atelier im Bauernhaus, 2004, ISBN 3-881-32309-0 Websteed vun Brandt sien Boomgarden-Projekt (hoochdüütsch) Eckart Brandt sien Boomgardenspezialitätenshop (hoochdüütsch) Offizielle Websteed von den Pomologen-Vereen Edgar S. Hasse: „Arche Noah der Äpfel“ op welt.de (Die Welt). Anfraagt 24. Juni 2010 (hoochdüütsch) ZEIT-online Nr. 35/2004: Gefragt: Eckart Brandt, 54, Apfelsortenretter in Großwörden in der Ostemarsch (Interview op hoochdüütsch von Hella Kemper am 19.8.2004 um 14:00 Uhr); Anfraagt 29.09.2010
Andreas Friedrich Carl Leon von Müller (* 5. Mai 1814 in Lümborg; † 14. September 1885 in Bückeborg) weer en düütschen Jurist. Von Müller is 1814 in Lümborg as Söhn von Luise Natalie, borene Gräfin von Bennigsen (22. Januar 1785–9. März 1860), un Ernst Adolf von Müller (31. Dezember 1784–29. Januar 1825) boren. He weer 1843 Justizraad un later Obergerichtsraad in Celle. 1857 is he in Celle Oberappellationsraad worrn. Von 1859 bet 1879 weer he Präsident von dat Landgericht Stood un nadem dat Obergericht in en Landgericht ümwannelt worrn is denn von 1879 af an Präsident von dat Landgericht Stood. He hett an’n 22. Oktober 1843 Ida Luise Karoline Henriette Charlotte von der Wense (12. März 1820–16. Oktober 1890; Dochter von Ludwig Ernst August von der Wense) freet. De beiden harrn den Söhn Bodo Ludwig Christian Friedrich Adolf (14. Oktober 1847–13. Juli 1910). 1884 is von Müller Ehrenbörger von Stood worrn. Handbuch des preussischen Adels. E. S. Mittler, 1892, Sied 414 Arnold von Weyhe-Eimke: Die Aebte des Klosters St. Michaelis zu Lüneburg. Mit besonderer Beziehung auf die Geschichte des Klosters und der Ritterakademie. Schulze’sche Buchhandlung, 1862, Sied 503 http://home.arcor.de/klieken_buro/Bennecke.htm
Gottlieb Wilhelm Freudentheil (* 24. September 1792 in Stood; † 2. April 1869 ok dor) weer en düütschen Politiker un Avkaat. Freudentheil is 1792 as jüngst von teihn Kinner von en borene Kuhnemund un den Koopmann Gottlieb Christoph Freudentheil in Stood boren. Sien Broder weer Wilhelm Nikolaus Freudentheil. He weer op dat Stoder Gymnasium Athenaeum un hett denn von 1811 bet 1814 Juristeree un Philosophie an de Universität Göttingen studeert. In de Tied von sien Studium weer he Liddmaat von dat Corps Bremensia Göttingen. 1814 hett sik Freudentheil as Jurist in Stood dallaten un is al 1819 as Börgerwoordholler wählt worrn. 1816 hett he siene eerste Fro freet, de 1823 doodbleven is. 1824 hett he denn Christiane Holtermann freet. De beiden harrn söss Kinner. Sien Söhn Emil Freudentheil is ok Avkaat worrn un hett later in de Kanzlie von sien Vader arbeidt. Na 1825 weer Freudentheil nich mehr Börgerwoordholler. He weer denn Protokollföhrer von’n Raad. 1852 is he Obergerichtsavkaat bi dat Obergericht Stood worrn. De Stadt Stood hett em an’n 19. November 1864 to sien föfftigst Dokterjubiläum to ehren eersten Ehrenbörger maakt. Freudentheil is 1869 na en Hartslag doodbleven. Sien Graff is op’n Horstkarkhoff in Stood un besteiht ok vondaag
Hans Wohltmann (* 8. Dezember 1884 in Vörbarg; † 27. August 1968) weer en düütschen Schriever. Wohltmann is 1884 in Vörbarg bi Swonewebel op’n Hoff von sien Öllern boren. He hett eerst Privaatünnerricht bi Pastoor Wolters ut Meyenborg kregen un weer denn von 1899 bet 1905 op dat Doomgymnasium Veern. He hett dor as Primus omnium sien Abitur maakt un denn an de Universität Tübingen Geschicht, Germanistik, Geografie un Philosophie studeert. Na en Tied is he an de Universität Leipzig wesselt un hett dor 1909 mit en Arbeid över Die Entstehung und Entwicklung der Landeshoheit des Abtes von Prüm, 786-1790 sien Dr. phil. maakt. 1910 hett he de Staatsprüfung för dat högere Lehramt maakt un keem as Kannedaat an dat Athenaeum in Stood. Aver al een Johr later güng he för dree Johr as Oberlehrer an de düütsche Oberschool in Genua. De School hett 1915 dör den Eersten Weltkrieg dichtmaakt. Wohltmann keem nu an dat Kaiser-Willem-Gymnasium na Hannover un is dor 1923 Oberstudienraad worrn. 1926 hett he den Posten as Direkter von dat Athenaeum in Stood överdragen kregen. He schull egentlich blots söss Johr blieven, hett an dat Enn von de Tied aver aflehnt, versett to warrn. He is denn
Rickel is een Dörp in Kreis Sebarg in Sleswig-Holsteen. Rickel hett 3158 Inwahners. Der Bürgermeester is Keno Jantzen. Rickel is dat erste mol in’t Johr 1164 nennt wurrn. De Lannsvereen för Innere Mission hett sien Sitz in Rickel. Siet 1996 is de Ricklinger Landbrauerei in Rickel.
Ernst Ludwig von Reichmeister (* 20. September 1784 in Hiarwede; † 7. März 1870 in Hannover) weer en hannöverschen Jurist. Von Reichmeister is 1784 as Söhn von Charlotte Ottilie Sophie, borene Vitzthum von Eckstädt (23. März 1750–9. Dezember 1823), un Carl Dietrich von Reichmeister (6. Oktober 1732–27. September 1807) in Hiarwede boren. He hett sik an’n 4. Mai 1803 an de Universität Erlangen inschreven un Juristeree studeert. Later hett he sien Dokter maakt. In de Franzosentied weer he Präfekturraad un Tribunalrichter. 1814 is he Kanzlieraad bi de Justizkanzlie Ossenbrügge worrn un weer denn later bet 1839 dor Justizraad. Von 1839 bet 1852 weer he Direkter von de Justizkanzlie Stood un dat Kunsistorjen in Stood. Nadem 1852 de Obergerichten de Justizkanzlien aflööst hebbt, weer he von 1852 bet 1858 Direkter von dat Obergericht Stood. In sienen Rohstand hett he in Hannover leevt. He hett Franziska Hedwiges Sophia Maria Anna von der Loge freet. De beiden harrn de Dochter Maria Louise Franziska Charlotte Dorothea. Eduard Maria Oettinger: Moniteur des dates, contenant un million de renseignements biographiques, généalogiques et historiques. B. Hermann, 1882, Band 1, Sied 128 http://www.myheritage.de/names/carl_reichmeister Gothaisches genealogisches Taschenbuch der freiherrlichen Häuser. Julius Perthes, 1879, Sied 281 Personalstand der Universität Erlangen
Heinrich Ludolph Woltmann (* 1795 in Fambossel; † 1861) weer en düütschen Pomoloog. He weer ok Amtsrentmester in dat Amt Zeven. Na em sünd de Appelsoorten Woltmanns Schlotterappel, Woltmanns Reinette un de Berensoort Woltmannsche Eierbeer nöömt. Zur Beförderung der Obstbaumzucht. Für den Landmann im nördlichsten Norddeutschland. Stade 1856
De Provinziallanddag von de prüüßsche Provinz Hannover harr in de drüdde Wahlperiood von 1869 af an 81 Maten. un weer in dree Stänn indeelt. De eerste Stand hett söss Afornte sennt, de dör ehr Amt in’n Landdag intagen sünd, un 25 Afornte wählt. 1. Hertog von Aremberg 2. Hertog von Looz-Corswaaren 3. Fürst von Bentem-Stemmert 4. Oberpräsident Otto to Stolberg-Wernigerode 5. Graaf to Stolberg-Stolberg 6. Arvlandmarschall von Hannover, Graaf to Mönster, Landdagsmarschall Wählt: Bezirk von de Landschop Calenberg-Göttingen-Grubenhagen 7. Landschops- un Schatzraad Freiherr von Rössing, Hannover 8. Geheemraad von Alten, Linden 9. Oberappellationsraad a.D. von Lenthe, Lenthe, Amt Linden 10. Goodsbesitter von Reden, Franzborg, Amt Wenngessen 11. Obergerichtsraad von Lenthe, Berlin 12. Riddmeester a.D. von Hake, Ohr, Amt Hameln Fürstendom Lümborg 13. Landschopsdirekter un Geheemraad von Schlepegrell, Celle 14. Obergerichtsdirekter a.D. von Müller, Brestörp, Amt Lüün 15. Goodsbesitter von Reden-Olendörp, Olendörp bi Harmsborg 16. Goodsbesitter von Meding, Schnellenberg, Amt Lüün 17. Landschopsraad a.D. Graf von Bernstorff-Gartow, Gartow Hertogdömer Bremen un Veern 18. Ridderschopspräsident, Staatsminister a.D. von der Decken, Rutensteen, Amt Freeborg 19. Staatsminister a.D. Graaf von Borries, Celle 20. Landschopsraad von Holleuffer, Daudieck, Amt Harsfeld 21. Goodsbesitter von Hattorf, Trochel, Amt Rodenborg Graafschoppen Heien un Deefholt 22. Goodsbesitter Clüver, Magelsen,
Karl Wilhelm Viktor von Müller (* 29. Oktober 1810 op Slott Herzford; † 5. Dezember 1879 op Good Vrestörp) weer en düütschen Jurist. Von Müller is 1810 as Söhn von Augusta Ludovika Karolina, borene Gräfin von Nesselrode-Ereshoven (16. Juni 1787–8. Februar 1846), un den hannöverschen Offzeer Gustav von Müller (26. Juli 1775–19. September 1854) op Slott Herzford boren. He hett dat Good Vrestörp bi Bewick arvt un 1847 dat Good Herzford verköfft. He hett Juristeree studeert un weer later Justizraad. He weer von 1852 bet 1854 Viezdirekter von dat Obergericht Lümborg, von 1854 bet 1859 Direkter von dat Obergericht Gosler un von 1859 bet 1867 Direkter von dat Obergericht Lümborg. In’n März 1877 is he na’n Dood von’n Afornten Ernst Ludwig von Gerlach dör Nawahl mit 53,98 % von de Stimmen för den Wahlkreis Hannover 4 (Ossenbrügge) in den Düütschen Rieksdag wählt worrn. He hett dor to de Welfen hollen. Bi de Rieksdagswahl 1878 hett he 55,36 % von de Stimmen kregen. He hett wieder to de Welfen hollen un weer nu Hospitant bi dat Zentrum. He is bet to sien Dood 1879 in’n Rieksdag bleven. He weer Landschopsraad för de Lümbörger Landschop un för de Landschop Afornten in’n Tweten
Christian Wilhelm Lindemann (* 17. Oktober 1798 in Lümborg; † 1. August 1867 ok dor) weer en düütschen Jurist. Lindemann is 1798 as Söhn von Caroline Friederike Wilhelmine, borene Claaßen, un den Jurist Christian Gottfried Lindemann (1767–1834) in Lümborg boren. Von 1810 af an güng he op dat Johanneum in Lümborg. An’n 22. April 1817 hett he sik an de Universität Göttingen inschreven un Juristeree studeert. Dat Studium hett he 1820 afslaten. Lindemann is 1822 Avkaat un Notar in Lümborg worrn. 1822 is he ok Senater worrn. Dat Amt as Syndikus von Lümborg harr he von 1823 bet 1846. 1846 is he denn de eerste Böverbörgermeester von de Stadt worrn un hett siene Arbeid as Avkaat un Notar dalleggt. Börgermeester is he bet 1850 bleven, as he Binnenminister von dat Königriek Hannover worrn is. Dit Amt harr he bet to’n 22. September 1851, as de Ministers in dat Königriek Hannover all trüggtreden sünd. He weer denn von 1852 bet 1859 Direkter von dat Obergericht Lümborg. Von 1862 bet to sien Dood 1867 weer he Börgervörsteher. He hett Johanna Sophie Elisabeth Degen freet. De beiden harrn de Söhns Carl un Wilhelm. Christopher Scharnhop: Das Lüneburger Notariat im 19. Jahrhundert. Eine Untersuchung
Rudolf Ernst Emil Otto von Campe (* 10. Februar 1860 in Bückeborg; † 23. Juni 1939 in Hilmssen) weer en düütschen Jurist un Politiker von de Düütsche Volkspartei. Von Campe is 1860 as Söhn von Carl von Campe in Bückeborg boren. De Familie von Campe höört to’n Ooradel von dat Hoogstift Hilmssen. He hett 1879 sien Abitur an dat Gymnasium Bückeborg maakt un denn söss Semesters Juristeree an de Universitäten Freiburg, Leipzig, Königsbarg un Göttingen studeert. In’n August 1882 hett he an de Universität Göttingen den Doktertitel in beide Rechten kregen. He weer denn Gerichtsreferendar bi verscheden Gerichten un hett an dat Oberlandsgericht Celle in’n März 1887 de Prüfung as Gerichtsassesser maakt. Von 1891 bet 1894 weer he Hülpsrichter im Hilmssen. 1894 is he Amtsrichter bi dat Amtsgericht Nuurten worrn. Von 1898 bet 1916 weer he bi dat Landgericht Hilmssen un dor siet 1906 Gerichtsdirekter. 1916 is he as Präsident an dat Landgericht Stood wesselt, is dor aver blots bet 1917 bleven. In’n Mai 1917 hett he dat Amt as Regerungspräsident von’n Regerungsbezirk Minnen övernahmen. Besünners in de Tied von’n Kapp-Putsch in’n März 1920 keem dat to en swore Kunfrontatschoon mit de Vertreders von de Minnener SPD un de annern
Eberhard Stalljohann (* 21. September 1927 in Hasbiärgen; † 30. September 1999 in Ossenbrügge-Eversburg) weer en düütschen Richter in Neddersassen. Stalljohann is 1927 as Söhn von en Iesenbahnbeamten in Hasbiärgen boren. He weer op dat Realgymnasium Ossenbrügge un 1945 Flakhelper, bi’n Arbeidsdeenst un toletzt Soldaat in’n Tweten Weltkrieg. He hett von 1949 bet 1952 an de Universität Mönster Juristeree studeert un dor 1958 sien Dr. iur. maakt. Na siene Referendartied weer he Straaf- un Zivilrichter bi dat Landgericht Ossenbrügge un is 1960 Richter bi dat Oberlandsgericht Ollnborg worrn. Twee Johr weer he in dat Neddersassische Justizministerium. Von 1972 bet 1974 weer he Präsident von dat Landgericht Veern un is in dat Johr Präsident von dat Oberlandsgericht Ollnborg worrn. Von 1974 bet 1976 weer he tosätzlich Viez-Maat, von 1976 bet 1992 Maat un 1988 bet 1992 ok Präsident von’n Neddersassischen Staatsgerichtshoff. 1980 is he as Vörsitter von de Ollnborger Universitätssellschop wählt worrn. Die Bedeutung der Differenzhypothese für die Berücksichtigung schadensmindernder Umstände, Kramer, Münster/Westfalen 1958, zugleich Dissertation Universität Münster Die Richterbesoldung als Verfassungsproblem, in: DRiZ 1967, S. 13 Hermann August Ludwig Degener, Walter Habel: Wer ist wer? 1993, Band 32, Sied 1312 Mitglieder des Niedersächsischen Staatsgerichtshofs seit 1957, Websteed von’n Neddersassischen Staatsgerichtshoff
Wolfgang Arenhövel (* 7. November 1946 in Ibbenbüren) is en düütschen Jurist. Arenhövel is 1946 in Ibbenbüren boren. He hett an de Universitäten Marburg un Regensburg Juristeree studeert. He hett 1978 en Loopbahn in’n Justizdeenst von dat Land Neddersassen anfungen. 1981 is he Richter an dat Landgericht Ossenbrügge worrn un 1991 Richter an dat Oberlandsgericht Ollnborg. Von 1997 bet 1999 weer he Präsident von dat Landgericht Veern un siet 1999 Präsident von dat Landgericht Ossenbrügge. Von 2003 bet April 2007 weer Arenhövel as Nafolger von Geert Mackenroth ok Vörsitter von’n Düütschen Richterbund. Von 2005 bet to sien Rohstand 2011 weer he Präsident von dat Oberlandsgericht Bremen un amteerend Richter an’n Staatsgerichtshoff von de Fre’e Hansestadt Bremen. Arenhövel is Liddmaat von de SPD. welt.de: Wolfgang Arenhövel verteidigt die Ruhe des Rechts gegen die Politik, von’n 17. September 2003
Eberhard Hagemann (* 29. Januar 1880 in Veern; † 7. Oktober 1958 in Rodenborg) weer en düütschen Jurist. Hagemann is 1880 in Veern boren un weer na en Studium von de Juristeree von 1908 bet 1931 Avkaat in Veern. Von 1924 bet 1931 weer he Vörsitter von’n Provinziallanddag Hannover. Von 1931 bet 1933 weer Hagemann Landshauptmann von de Provinz Hannover. Von 1933 bet 1945 hett he wedder as Avkaat arbeidt. He hett 1936 un 1937 ünner annern den evangeelschen Pastoor Bruno Benfey ut Göttingen vertreden, de ut en jöödsche Familie stammen dee. Na’n Tweten Weltkrieg weer Hagemann von’n 11. Mai bet 16. September 1945 kommissarschen Oberpräsident von de Provinz Hannover un von 1945 bet 1948 Präsident von dat Landgericht Veern. 1945 weer he ok Präsident von’n neddersassischen Landsverband von dat Düütsche Rode Krüüz un Präsident von de verfassungsgebende Generalsynood von de Vereenigte Evangeelsch-Luthersche Kark Düütschland in Eisenach von’n 6. bet 8. Juli 1948. He weer Vörsitter von dat Gremium von dat Außerordentliche Karkengericht (AOKG) von de Hannöversche Landskark in de Johren 1946 un 1947 un Maat von’n Raad von de Evangeelsche Kark in Düütschland. Von 1948 bet 1952 weer he Vörsitter von’n Volksbund Düütsche Kriegsgräverförsorg. Hagemann hett 1949 an de
Johann Georg Conrad Oberdieck (* 30. August 1794 in Wilkenburg; † 24. Februar 1880 in Herzberg am Harz) weer en düütschen evangeelschen Pfarrer un en vun de bedüüdenst düütsch Pomoloogen vun dat 19. Johrhunnert. He weer een vun de Grünners vun’n Düütschen Pomologenvereen un ok vun de Tietschrift Monatsschrift für Pomologie und praktischen Obstbau. Hüüt driggt de Oberdieck-Pries sienen Naam. Illustrirtes Handbuch der Obstkunde. (mit Franz Jahn, Eduard Lucas) Ebner & Seubert, Stuttgart 1859 Anleitung zur Kenntnis und Anpflanzung des besten Obstes für das nördliche Deutschland (mit Eduard Lucas) Deutschlands beste Obst-Sorten, 1881 Normdaten: GND: 117075647 (OGND, AKS) | LCCN: no2002065433 | VIAF: 3238920 | Wikipedia-Personensöök
Eija Salonen (* 10. Dezember 1975 in Kärkölä, Finnland) is en ehmalge finnische Biathletin. Eija Salonen geev 1993 hör Debüt in' Biathlon-Weltcup as 63. in' Sprint vun Kontiolahti. Dree Johr later wunn se in Osrblie as 25. in' Eenzel eerste Weltcuppunkte. 1996 nehm se in Ruhpolding ok eerstmals an Biathlon-Weltmeesterschapen deel un keem in' Eenzel up Platz 29. En eerst herutragen Ergevnis reck se 1999 mit en darten Platz mit de finnisch Staffel um Katja Holanti, Outi Kettunen un Annukka Mallat bi en Rennen in Lake Placid. 2002/03 harr Salonen hör best Weltcupjohr. In' Rahmen vun de Weltmeesterschapen vun Chanty-Mansijsk schaff Salonen hör best Platzeeren in en Eenzelrennen, as se in' Eenzel up den söbenten Platz keem. Ok mit de Staffel reck se bi de WM as Sösste en goot Platzeeren. In fiev Rennen keem se in de Saison in de Punkteränge un wurr 42. in' Gesamtweltcup. Eija Salonen in de Datenbank vun de IBU (engelsch)